**Opatrenia k organizácii prijímacích skúšok 2021**

1. Uchádzač o štúdium sa pri vstupe do budovy preukáže negatívnym výsledkom PCR testu alebo antigénového testu nie starším ako 7 dní. V prípade, že prekonal ochorenie COVID-19, preukáže sa potvrdením o prekonaní ochorenia nie starším ako 180 dní.
2. Uchádzač o štúdium pri vstupe do budovy odovzdá rodičom podpísané Čestné vyhlásenie, že zákonný zástupca (rodič) uchádzača a žiak neprejavujú príznaky ochorenia Covid-19 a nebolo im nariadené karanténne opatrenie (Čestné vyhlásenie je uvedené v prílohe).
3. Pracovník školy žiakovi pri vstupe do budovy školy zmeria teplotu. Uchádzač s prejavmi respiračného ochorenia, osoba s klinickými príznakmi Covid-19, ako aj osoba podliehajúca karanténnym opatreniam je z účasti na prijímacej skúške vylúčená.
4. Pri vstupe do budovy školy použite dezinfekciu na ruky. V priestoroch školy musia mať všetky osoby po celú dobu prekryté horné dýchacie cesty rúškom alebo respirátorom.
5. V čase konania prijímacej skúšky sa z hygienických dôvodov odporúča minimalizovať konzumáciu nápojov a nekonzumovať stravu.
6. Každý žiak počas prijímacej skúšky používa len vlastné písacie potreby.

Žiak so špeciálnymi výchovno-vzdelávacími potrebami, ktorý doložil k prihláške platnú Správu, môže počas prijímacej skúšky používať kompenzačné pomôcky, ktoré využíval počas dochádzky do základnej školy.

1. Počas celej doby prijímacej skúšky žiak minimalizuje osobný kontakt s ostatnými uchádzačmi o štúdium. Je potrebné vyvarovať sa aj dotykov tváre a rúška rukami.
2. Počas prijímacej skúšky musí byť mobilný telefón v taške s vypnutým zvonením.
3. Rodičia nesmú vstupovať do budovy školy a školských zariadení.

Usmernenie k podmienkam pre konanie prijímacích skúšok bolo vydané na základe záverov zasadnutia konzília odborníkov dňa 22. 4. 2021 a v nadväznosti zverejnené rozhodnutím ministra školstva SR.

V Modre 28.4.2021 Ing. Monika Kisová

riaditeľka školy